ПРОФЕСИОНАЛНА ГИМНАЗИЯ ПО ИКОНОМИКА И ТЕХНИКА  „РАЧО СТОЯНОВ” – ДРЯНОВО


                     
                                                                                                                        УТВЪРЖДАВАМ,
							         ДИРЕКТОР:
              /МАРИЯ СЪБЕВА/

                           

ПРАВИЛНИК ЗА ВЪТРЕШНИЯ ТРУДОВ РЕД


ГЛАВА ПЪРВА
ОБЩИ ПОЛОЖЕНИЯ


Чл.1 С този правилник се урежда организацията на труда в Професионална гимназия по икономика  и техника ”Рачо Стоянов”- Дряново.
Чл.2 Правилникът конкретизира правата и задълженията на работниците и служителите и на работодателя по трудовите правоотношения и урежда организацията на труда в училището съобразно особеностите на неговата дейност.
Чл.3/1/ В правилника са формулирани общите изисквания към персонала на училището като членовете му се задължават да изпълняват изискванията за трудовата дисциплина.
        /2/ Конкретните изисквания са определени в длъжностните характеристики.
Чл.4  Органите на синдикалната организация имат право да участват в подготовката на проекти на всички вътрешни правилници и наредби, които се отнасят до трудовите отношения, за което директорът на училището – работодател задължително ги поканва.
  

ГЛАВА ВТОРА
ВЪЗНИКВАНЕ И ИЗМЕНЕНИЕ НА ТРУДОВОТО ПРАВООТНОШЕНИЕ

РАЗДЕЛ I
ТРУДОВ ДОГОВОР

Чл.5 Трудов договор се сключва между работника или служителя и директора на гимназията  преди постъпване на работа.
Чл.6 Преди сключване на трудовия договор работодателят прави запитване до службата по трудова медицина за пригодността на кандидата за съответната длъжност.
Чл.7 Трудовият договор се сключва в писмена форма и се подписва от двете страни в три еднообразни екземпляра два, от които остават в училището, а другия се връчва незабавно срещу подпис на одобрения кандидат за работа, след регистрация в  и НАП - гр. Габрово.
Чл.8 При сключване на трудовия договор училищният директор - работодател запознава лично одобрения кандидат за работа с трудовите задължения, произтичащи от заеманата длъжност или изпълняваната работа.
Чл.9 /1/Преди започване на работа на работника или служителя се връчва:
1.  Копие от трудовия договор.
2.  Копие от Уведомлението за регистрация на трудовия договор.
3.  Представя се за подпис справка за заверено Уведомление за регистрация на ТД от НАП - Габрово
4.  Представя се за подпис Служебна бележка за досието, за проведеният начален инструктаж.
5.  Представя се за подпис копие от Длъжностната характеристика и Етичен кодекс за работа с децата.
/2/Преди започване на работа работникът или служителят се запознава срещу подпис с: Правилника за вътрешния трудов ред, Правилника за осигуряване на здравословни и безопасни условия на обучение и труд и Оценката на риска за съответното работно място и попълва декларация за съгласие за обработване на личните данни.
Чл.10 Документите, които са необходими за кандидатстване за работа и сключване на трудов договор, са:
         1.Заявление до Директора свободен текст;
         2.Професионална автобиография със снимка;
         3.Копие от лична карта или друг документ за самоличност, който се сверява с оригинала;
         4.Копия от документи за:
	Придобито образование, специалност и квалификация;
	Придобита правоспособност;
	Придобита професионално-квалификационна степен;
	Присъдено научно звание,
които се сверяват с оригинала.
5.Документ за стаж по специалността.
6.Копие от трудовата книжка , което се сверява с оригинала.
7.Документ за извършен медицински преглед.
8.Удостоверение за преглед при психиатър.
9.Свидетелство за съдимост, ако са изтекли повече от шест месеца от прекратяване на последния трудов договор.
10.Други документи съобразно спецификата на длъжността или изпълняваната работа.
11.Декларация за осигурителен статус
Документите по т. 7,8,9 и 11 се представят при назначаване на съответната длъжност или при поискване.
Чл.11 Началото на изпълнението, съдържанието и времетраенето на трудовия договор се уреждат от КТ, КТД и индивидуалния трудов договор.
Чл.12 Предметът и обхватът на дейността на всеки работник и служител се определят със съответната длъжностна характеристика. 

РАЗДЕЛ II

ПРОЦЕДУРА В МЕТОДА НА ПОДБОР НА ПЕДАГОГИЧЕСКИТЕ КАДРИ


Чл.13 Назначаването на педагогическите кадри се извършва при спазване изискванията на КТ и НАРЕДБА № 15 за статута и професионалното развитие на учителите, директорите и другите педагогически специалисти, издадена от министъра на образованието и науката(ДВ, бр. 61 от 2.08.2019).
Чл.14 Подборът на кадрите се извършва от училищния директор – работодател чрез проучване на определения списък от документи, предоставени от кандидатите за заемане на учителската длъжност и  чрез събеседване.
Чл.15 Директорът на училището обявява свободните работни места в Бюро по труда по компетентност и РУО-Габрово и запознава колектива на училището в тридневен срок от овакантяването им.
Чл.16 Обявата на директора на училището съдържа следните реквизити:
1. Точно наименование и адрес на училището.
2. Свободна щатна длъжност или длъжността, която ще бъде заета на основание чл.68 от КТ.
3. Изискванията към кандидата съобразно разпоредбата на Раздел ІІ, Приложение 1 към чл. 10,  на Наредба № 15 за статута и професионалното развитие на учителите, директорите и другите педагогически специалисти(ДВ, бр. 61 от 2.08.2019).   
4. Началният и крайният срок за подаване на документите.


РАЗДЕЛ  III

ПРОЦЕДУРА В МЕТОДА НА ПОДБОР НА НЕПЕДАГОГИЧЕСКИ ПЕРСОНАЛ

Чл.17 Назначаването на непедагогическия персонал се извършва в съответствие с разпоредбите на КТ.


РАЗДЕЛ  ІV

ДОПЪЛНИТЕЛЕН ТРУД ПО ТРУДОВ ДОГОВОР

Чл.18 За извършване на допълнителен труд по трудов договор се спазват разпоредбите на раздел IX от глава V на КТ.

РАЗДЕЛ  V

ИЗМЕНЕНИЕ НА ТРУДОВОТО ПРАВООТНОШЕНИЕ

Чл.19 Предмет на изменение на трудовото правоотношение може да бъде всяка договорна клауза чрез писмено съгласие между страните.
Чл.20 При изменение на трудовото правоотношение се спазват разпоредбите на раздел Х от глава V на КТ.



РАЗДЕЛ  VІ

КОМАНДИРОВКИ

Чл.21 Директорът на училището може да бъде командирован от началника на РУО – Габрово.
Чл.22 При командироване на работници или служители от персонала на училището се издава писмена заповед, като се спазват разпоредбите на КТ и Наредбата за командировките в страната.


ГЛАВА ТРЕТА

ОСНОВНИ ЗАДЪЛЖЕНИЯ НА СТРАНИТЕ ПО ТРУДОВО ПРАВООТНОШЕНИЕ


РАЗДЕЛ I

ЗАДЪЛЖЕНИЯ НА РАБОТОДАТЕЛЯ

ДИРЕКТОР

Чл.23 Длъжен е да осигури на персонала на училището необходимите условия за изпълнение на работата по трудовото правоотношение, за която са се уговорили, съобразно изискванията на чл.127 от КТ.
Чл. 24. Работодателят, в съответствие с разпоредбите на чл.24 от ЗИХУ, е длъжен да пригоди работното място към нуждите на лице с увреждане при неговото наемане или когато увреждането на лицето настъпи след наемането му на работа, освен когато разходите за това са необосновано големи и биха затруднили сериозно работодателя.
Чл.25 Длъжен е да начислява и изплаща трудовото възнаграждение в установените в КТ и КТД срокове и да внася осигурителни вноски за работника или служителя за всички осигурителни случаи, съгласно условия и по ред, установени в отделен закон.
Чл.26 Длъжен е да удовлетворява правото на информация съгласно чл.чл.130-130а от КТ.
Чл.27 Директорът, като орган на управление на училището, има права и задължения, регламентирани в ЗПУО и Наредба № 15 за статута и професионалното развитие на учителите, директорите и другите педагогически специалисти (ДВ, бр. 61 от 2.08.2019)
Чл.28 Като председател на Педагогическия съвет, директорът на училището осигурява изпълнение на решенията му.

РАЗДЕЛ II

ПРАВА И ЗАДЪЛЖЕНИЯ НА ПЕРСОНАЛА 

УЧИТЕЛИ

Чл.29 Учителят има правата и задълженията по чл. чл.219 – 220 от ЗПУО, Наредба № 15 за статута и професионалното развитие на учителите, директорите и другите педагогически специалисти (ДВ, бр. 61 от 2.08.2019)
 и Правилника за организация дейността на гимназията.
Чл.30 Учителят е длъжен да спазва КТ като следва:
1. Да идва на работа 10 минути преди началото на учебния си час, да влиза в час в момента на биене на звънеца за влизане в час и да не задържа учениците след биенето на звънеца за излизане от час;
2. Да уведомява устно, преди началото на работния ден, директора на гимназията или главния дежурен учител при отсъствие от работа по здравословни или други неотложни причини  и представя болничен лист или друг оправдателен документ в срок от три работни дни от издаването му;
3. Да уведомява писмено директора в срок от три дни предварително при организирано извеждане на учениците извън училищната сграда на наблюдения, практически занимания, културни занимания, спортни прояви и други.
4. При участие на ученици в областни, национални и други състезания, олимпиади и конкурси, учителят, придружаващ училищния отбор, е длъжен да подготви и предостави на директора следния комплект документи:
· Списък на отбора с отбелязан клас на обучение на състезателите, подписан от учителя-водач и директора на училището и заверен с училищния печат;
· Лична карта или паспорт на навършилите 14 години, а на останалите – акт за раждане;
· Лична ученическа карта и ксерокопие на личните ученически карти, заверено с подпис и печат от директора на училището;
· Документ за предварителен медицински преглед с вписана датата и мястото на прегледа, името и печата на лекаря, както и състезанието, за което е извършен прегледа;
· Застрахователна полица ”Злополука”, за всеки от участниците, осигуряваща застрахователна защита на отбора.
5. Да оставя след приключване на учебните занимания за деня дневника в учителската стая за съхранение.
6. Да провежда консултации с учениците по предметите, които преподава, по утвърден график от директора.
7. Да участва във всички мероприятия, организирани от ръководството, свързани с дейността  на училището,  в учебно и в извънучебно време.
8. Да се ползва от правата по чл.219 от ЗПУО.
9. Да изпълнява задълженията си съгласно чл.220 от ЗПУО.
10. Учителят няма право да предоставя образователни услуги срещу заплащане при наличие на конфликт на интереси, за което в срок от един месец от началото на учебната година попълва декларация за предходната учебна година.
11. Стриктно спазва и изпълнява всички противоепидемични мерки за предотвратяване възникването и разпространението на COVID-19 или други подобни вирусни заболявания в училището.

ДЕЖУРНИ УЧИТЕЛИ

Чл.31 Дежурните учители са длъжни да:
1. Спазват утвърдения от директора график за дежурство;
2. Идват 15 минути преди започване на учебните занятия за:
· Установяване състоянието на училищната учебна база и подготовката й за учебно-възпитателен процес;
· Установяване имената и причините за отсъстващите учители по информация на директора или главния дежурен учител
3. Контролират графика за времетраене на учебните часове;
4. Следят за спазване на реда и опазване на материално-техническата база през междучасията като докладват писмено на директора на училището за неизправности или нанесени щети на материално-техническата база или за констатирани нарушения;
5. Организират отдиха на учениците през голямото междучасие            съобразно атмосферните условия.
6. Напускат последни училищната сграда след приключване на учебните занятия.

КЛАСНИ РЪКОВОДИТЕЛИ

Чл.32 Класните ръководители са длъжни:
1. Да познават много добре учениците от класа, на които са класен ръководител – техните психически и индивидуални способности, интереси, битови и семейни условия и др.
2. Да поддържат постоянна връзка с родителите или настойниците на учениците и своевременно да ги уведомяват писмено и устно за допуснати нарушения, неизвинени отсъствия или слаб успех от учениците, както и когато спрямо него ще започне процедура за налагане на наказание или други мерки съгласно Правилника за дейността на гимназията.
3. Да свикват най-малко два пъти родителски срещи през учебната година.
4. Да привеждат в изпълнение решенията на Педагогическия съвет и законните нареждания на директора на гимназията, които се отнасят до техните паралелки и са свързани с цялостната организация на учебно-възпитателния процес.
5. Да дават необходимите справки, отчети, информации и други, изисквани от ръководството на училището в срока, определен от директора.
6. Съвместно с учениците от паралелките си да планират възпитателната дейност и дейността за провеждане на ЧК, както и да планират собствената си дейност
7. Да следят за успеха и развитието на учениците от съответната паралелка в образователно-възпитателния процес, за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информира родителите;
8. Да анализират и оценяват рисковите фактори върху учениците от паралелката и да предприема превантивни и корективни мерки за справяне с тях;
9. Да контролират посещаемостта на учебните часове от учениците от паралелката;
10. Да консултират родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
11. Да изготвят и предоставят на родителя характеристика за всеки ученик за завършен клас и степен на образование;
12. Периодично да организира индивидуални срещи с учениците от паралелката, да организира и провежда часа на класа и да работи за развитието на паралелката като общност;
13. Да участват в процедурите за налагане на санкции и мерки по отношение на учениците от паралелката в случаите и по реда, предвидени в Правилника за дейността на гимназията;
14. Да осъществяват връзка с учителите, които преподават на паралелката, и периодично да се информират за успеха и развитието на учениците от паралелката по съответния учебен предмет за спазване на училищната дисциплина, за уменията им за общуване и интегриране в училищната среда;
15. Да осъществяват постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;
16. Да осъществяват връзка и да подпомагат специалистите, които работят с ученици от паралелката;
17. По време на родителските срещи да обсъждат основни въпроси, свързани с развитието и възпитанието на учениците, включително с участието на специалисти. Класният ръководител не може да обсъжда публично въпроси, свързани с успеха и поведението на отделните ученици от паралелката.

Чл.33 Класните ръководители носят отговорност за:
         1. На първата родителска среща да запознаят родителите/ настойниците/ срещу подпис с правата и задълженията на родителя съгласно правилника на гимназията, със системата за известяване за състоянието на учениците, с училищния учебен план, графика за приемното време на учителите в гимназията и други документи.
         2. Правилното и редовно попълване и водене на училищната документация:
	Електронния дневник на паралелката;
	Своевременно вписване на данните в книгата за подлежащите на задължително обучение до 16-годишна възраст;
	Ученическите книжки;
	Личните картони на учениците и личното образователно досие;
	Друга документация, възникваща в процеса на работа;
3. Своевременно изготвяне на предложения до директора и Педагогическия съвет за награждаване или санкции на ученици.

НЕПЕДАГОГИЧЕСКИ ПЕРСОНАЛ

Чл.34 /1/ Основните задължения по трудовите правоотношения се уреждат съгласно КТ, КТД, длъжностните характеристики, Правилника за дейността на гимназията, ЗПУО. 
     

 /2/  Спазват и изпълняват всички противоепидемични мерки за предотвратяване възникването и разпространението на COVID-19 или други подобни вирусни заболявания в училището.
Чл.35 Членовете на непедагогическия персонал имат право на обща информация и на информация и консултации в случаи на масови уволнения съгласно чл.чл.130-130а от КТ.

ГЛАВА ЧЕТВЪРТА

РАБОТНО ВРЕМЕ И ПОЧИВКИ

Раздел I
Редовно работно време

Чл.36 Директорът на гимназията е с  работно време от 8.00 – 12.30 и от  13.00 до 16.30 часа с регламентирани почивки от 10.15 до 10.30 ч. и от 15.00 до 15.15 ч.
Чл.37 /1/ Работното време на учителите е 8/ осем/ часа дневно.
           /2/  В рамките на установеното работно време учителите са длъжни да бъдат в училище за:
1.	Изпълнение на задължителната норма на преподавателска работа съгласно Наредби на МОН и утвърден Списък-образец №1 за съответната учебна година;
2.	Участие в заседанията на Педагогическия съвет.
3.	Участие в съвещания, организирани от директора на гимназията.
4.	Участие в класни и общи родителски срещи.
5.	Участие в заседанията на Обществения съвет, Училищното настоятелство, методическите обединения, комисии, щабове и други  организирани форми.
6.	Провеждане на консултации с учениците.
7.	Срещи с родителите на учениците.
8.	Участие при провеждането на мероприятия с учениците от годишния план на гимназията – олимпиади, конкурси, тържества, състезания и др.
9.	Други задачи, възложени им за изпълнение от директора на гимназията и произтичащи от заеманата длъжност.
/3/ След изпълнението на изброените в ал.2 задачи, учителите могат да бъдат извън училище, за подготовка и самоподготовка за учебния процес и за повишаване на квалификацията и образованието си.
Чл.38 По време на ваканции учителите дежурят по график, утвърден със заповед от директора на гимназията, в рамките на 8-часов работен ден .
Чл.39 Непедагогическият персонал работи по график, утвърден със заповед от директора на гимназията, в рамките на 8-часов работен ден, както следва:

	№
	ДЛЪЖНОСТ
	РАБОТНО
ВРЕМЕ

	ОБЕДНА
ПОЧИВКА
	ПРОИЗВОДСТВЕНА
ПОЧИВКА

	
	
	
	
	

	1
	Оперативен счетоводител
	8.00 – 12.00 ч.
	
	10.15 – 10.30 ч.


	2
	Мед. фелдшер
	8.00 - 14.00 ч.
	
	10.00 - 10.30 ч.

	3
	Чистач-хигиенист 
	6.30 – 10.30 ч.
13.00 – 17,00 ч.

9.00 – 13.00 ч.
14.00 – 18.00 ч.

	10.30 –13.00 ч.



13.00 –14.00 ч.

	8.30 - 8.45 ч.
15.00 - 15.15 ч.

11.00-11.15 ч.
15.00-15.15 ч.



Чл.40 Полагането на извънреден труд се извършва в условията на чл.чл.143-150 от КТ.

Раздел II

ПОЧИВКИ

Чл.41 Почивките в работния ден се ползват при спазване на изискванията на раздел III от глава VІІ  от КТ и Наредба за работното време, почивките и отпуските.
Чл.42 Персоналът на гимназията, който работи на 8-часов работен ден, ползва почивки, които не се включват в работното време, съгласно заповед на директора, издавана непосредствено след одобряване на щатното разписание за съответната учебна година
Чл.43 Празничните дни през учебната година се ползват съгласно чл.154 от КТ, а за неучебните – съгласно заповед на министъра на образованието и науката, началника на РУО и кмета на общината.



Раздел III


ОТПУСК

Чл.44 Отпуските на персонала в гимназията се определят и се ползват при спазване разпоредбите на глава VIII от КТ, Наредба за работното време , почивките и отпуските и договореностите в КТД. За всички синдикални членове: за педагогически персонал в размер на 56 работни дни; непедагогически персонал – 28 работни дни.
 Чл.45/1/ Платеният годишен отпуск на учителите се ползва през ваканциите, като по изключение, когато важни причини налагат това, може да се ползва и през учебно време.
         /2/ Заявление за отпуск се подава и завежда в канцеларията на гимназията не по-късно от два дни от датата на ползването му;
         /3/ След резолюция директорът на гимназията издава писмена заповед, с която  лицето се запознава преди ползване на отпуска.

ГЛАВА ПЕТА

ТРУДОВА ДИСЦИПЛИНА

Чл.46 За неизпълнение на професионалните си задължения, нарушения на трудовата дисциплина, Правилника за дейността на гимназията и   Правилника за вътрешния трудов ред в гимназията, работниците и служителите носят дисциплинарна отговорност и се наказват съгласно КТ.
Чл.47 Нарушение на трудовата дисциплина е и неизпълнение на задълженията, произтичащи от длъжностната характеристика, ЗПУО и чл.187 от КТ.
Чл.48 За нарушение на трудовата дисциплина директорът на гимназията налага дисциплинарни наказания съгласно глава IX, раздел III на КТ.

ГЛАВА ШЕСТА

ИМУЩЕСТВЕНА ОТГОВОРНОСТ И ДРУГИ ВИДОВЕ ОБЕЗЩЕТЕНИЯ

Чл.49 Всички членове на персонала носят имуществена отговорност съгласно КТ, законовите разпоредби в страната и нормативната база за системата на народната просвета. 
Чл.50 Другите видове обезщетения се изплащат на персонала на гимназията при спазване на изискванията на глава X, раздел III на КТ и договореното по КТД.

ГЛАВА СЕДМА

ПРОФЕСИОНАЛНА КВАЛИФИКАЦИЯ

Чл.51 /1/Персоналът на гимназията има право на участие в квалификационни форми, на професионално развитие, израстване и методически изяви.
 /2/Повишаването на квалификацията на учителите, директора и другите педагогически специалисти се осъществява в съответствие с разпоредбите на глава ХІ, раздел ІІІ от ЗПУО.
Чл.52 Договор за повишаване на квалификация и преквалификация се сключва между директора на гимназията и членовете на колектива на основание чл.234 от КТ.

ГЛАВА ОСМА

ТРУДОВО ВЪЗНАГРАЖДЕНИЕ

Чл.53 Трудовото възнаграждение в гимназията се изплаща по ведомост и картови сметки в срокове, договорени в КТД, Вътрешните правила за структура и организация на РЗ и индивидуалните ТД.
Чл.54 Размерът на трудовото възнаграждение се определя съгласно Вътрешните правила за организация на работната заплата, утвърдени от директора на гимназията и в съответствие с промените в нормативната уредба.
Чл.55 Нормата за задължителна преподавателска работа на педагогическия персонал и нормите за численост на персонала в гимназията се определят с Наредби на МОН.
Чл.56 Възнаграждение за допълнителен труд се получава само след сключен допълнителен трудов договор по  КТ.

ГЛАВА ДЕВЕТА

ЗДРАВОСЛОВНИ И БЕЗОПАСНИ УСЛОВИЯ НА ТРУД

Чл.57 Директорът на гимназията е длъжен да осигури здравословни и безопасни условия на труд като:
         1. Разработи и утвърди правила за осигуряване на безопасни условия на труд;
         2. Утвърди Правилник за осигуряване на безопасни условия на възпитание, обучение и труд;
         3. Организира и контролира провеждането на видовете инструктажи с персонала на гимназията и с учениците;
         4. Осигурява санитарно-битово и медицинско обслужване
Чл.58 Директорът на гимназията взема мерки за предотвратяване на трудовите злополуки, установява станала трудова злополука, уведомява съответните компетентни органи и в тридневен срок съставя акт за трудова злополука.



Чл.59 Персоналът на гимназията се запознава срещу подпис и е длъжен да спазва утвърдените от директора правилници, наредби, указания, правила, инструкции, инструктажи и др., свързани с безопасни условия на труд.
Чл.60 За осигуряване на безопасни условия на възпитание, обучение и труд в гимназията, до началото на учебната година се изготвят следните планове:
         1. На комисията по безопасност на движението;
         2. На щаба по защита при бедствия, аварии и катастрофи;
Чл.61 За организиране и провеждане на дейностите по създаване и поддържане на безопасни и здравословни условия за възпитание, обучение и труд в гимназията са изградени и назначени:
         1. Комисия по безопасност на движението;
         2. Щаб  по защита при бедствия, аварии и катастрофи;
         3. Комисия по установяване, регистриране и отчитане на трудови злополуки;
         4. Нещатен щаб по ПБС
         5. Координатор на дейността по ПБС;
         6. Координатор на дейността по ЗБУВОТ.
         7. Координатор по въпросите на транспорта на учениците.
         8. Други на основание на нормативни документи.
ГЛАВА ДЕСЕТА

СОЦИАЛНО-БИТОВО И КУЛТУРНО ОБСЛУЖВАНЕ

Чл.62 Средствата за СБКО се осигуряват по бюджета на гимназията съгласно действащите нормативни документи.
Чл.63/1/ Средствата за представително и работно облекло се осигуряват по бюджета на гимназията в съответствие с действащата нормативна уредба, ЗПУО и  КТД.
          /2/ Членовете на персонала се задължават по време на изпълнение на трудовите си задължения да използват предоставеното им представително и работно облекло;
          /3/ Загубеното, унищоженото или повреденото работно облекло преди изтичане срока на износване не по вина на работника или служителя, се подменя с ново. Това се установява по съответния нормативно установен ред;
         /4/ Не се допуска компенсация в пари за неизползваното или несвоевременно предоставено работно облекло.

ГЛАВА ЕДИНАДЕСЕТА

ПРЕКРАТЯВАНЕ НА ТРУДОВОТО ПРАВООТНОШЕНИЕ

Чл.64  /1/ С прекратяване на трудовия договор престава да съществува трудовото правоотношение.
           /2/ Прекратяването на трудовия договор се извършва при спазване на разпоредбите на КТ и КТД.
           /3/ Прекратяването на трудовия договор става с писмена заповед на директора на гимназията, в която точно е отразено основанието на съответния член от КТ, въз основа на който става прекратяването и подаването на уведомление до НАП гр.Габрово.
Чл.65 Парични обезщетения  при прекратяване на трудово правоотношение се изплащат при спазване на разпоредбите на КТ и КТД.

ДОПЪЛНИТЕЛНИ РАЗПОРЕДБИ

§ 1. Персоналът в гимназията се разпределя на педагогически и непедагогически.
§ 2.  Членовете на персонала имат право да образуват синдикални организации, които сами изработват и приемат свои устави и правила, организират своето управление и определят своите функции.
§  3. Общото събрание в гимназията се състои от всички членове на персонала и то само определя реда на своята работа.
§ 4. Педагогическият съвет, Общественият съвет, Ученическият съвет и подпомагат директора на гимназията при решаване на специфични проблеми на институцията.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 5. Настоящият правилник се издава от директора на гимназията на основание чл.181 от КТ и в съответствие със съществуващата нормативна уредба.
§ 6. Неотменна част от настоящия правилник са КТ, ЗПУО , съответните длъжностни характеристики, КТД и други документи.
§ 7. Действието на настоящия правилник се разпростира по отношение на целия персонал на гимназията по щат и работещите на допълнителен трудов договор.
§ 8. Контролът по изпълнение на настоящия правилник се осъществява от директора на ПГИТ ”Рачо Стоянов”-Дряново.
§ 9. Правилникът е съгласуван със СО на СБУ – КНСБ  в гимназията е предоставен за информация на КТ „Подкрепа”.
& 10. Правилникът влиза в сила от 15.09.2025 г. Приет на Общо събрание, Протокол № … от 11.09.2025 г.
         Същият да се постави на видно място в учителската стая.
                                                                                                                                      СЪГЛАСУВАЛ:
                                                           
                                                   Виолета Белчева ,                                                                                                             
                                                                       ПРЕДСЕДАТЕЛ СО НА СБУ

                                                                                             ЗА ИНФОРМАЦИЯ НА КТ „ПОДКРЕПА”,
                                           Силвия Бонева

